ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0081/99

υποβολή: Anita Pollack (PSE) προς την Επιτροπή

(27 Ιανουαρίου 1999)

Θέμα: Μητρώο μολυσμένων εκτάσεων γης

Υφίσταται άραγε στην ΕΕ μητρώο μολυσμένων εκτάσεων γης; Αν όχι, υπάρχει πιθανότητα να ζητήσει η Επιτροπή από τα κράτη μέλη να δημιουργήσουν παρόμοιο μητρώο, το οποίο θα περιλαμβάνει και τις υποψήφιες χώρες;

Απάντηση της κας Bjerregaard εξ ονόματος της Επιτροπής

(9 Μαρτίου 1999)

Η Επιτροπή πληροφορεί το Αξιότιμο Μέλος του Κοινοβολίου ότι δεν έχει θεσπιστεί σε κοινοτικό επίπεδο νομοθεσία που αφορά, ειδικά, την προστασία του εδάφους αυτή καθαυτή.

Ο Ευρωπαϊκός Οργανισμός Περιβάλλοντος (ΕΟΠ) δημοσιεύει έκθεση του Ευρωπαϊκού Θεματικού Κέντρου για την ποιότητα του εδάφους (European topic centre on soil), σύμφωνα με την οποία υπάρχουν εκατοντάδες χιλιάδες μολυσμένων τοποθεσιών στην Κοινότητα. Μία μολυσμένη τοποθεσία μπορεί να προκαλέσει ρύπανση των υπογείων υδάτων, να δημιουργήσει κινδύνους για την υγεία των εκεί εργαζομένων και του ευρέως κοινού και να έχει ως αποτέλεσμα τον περιορισμό των μελλοντικών χρήσεων γης.

Επί του παρόντος, δεν υφίσταται μητρώτο των μολυσμένων γαιών ή τοποθεσιών σε κοινοτικό επίπεδο. Ωστόσο, το θεματικό κέντρο για την ποιότητα του εδάφους, το οποίο αποτελεί τμήμα του συστήματος του ΕΟΧ που συνεστήθη βάσει του κανονισμού (ΕΟΚ) 1210/90 του Συμβουλίου της 7ης Μαΐου 1990 για την ίδρυση του Ευρωπαϊκού Οργανισμού Περιβάλλοντος και του ευρωπαϊκού δικτύου πληροφοριών και παρατηρήσεων σχετικά με το περιβάλλον(1) προτίθεται να συνεχίσει τις δραστηριότητές του την επόμενη διετία, προκειμένου να βελτιωθεί το επίπεδο αξιόπιστων πληροφοριών στο πλαίσιο υφιστάμενων εθνικών προγραμμάτων, καθιστώντας κατ' αυτόν τον τρόπο δυνατή την συλλογή συγκρίσιμων πληροφοριών σε ευρωπαϊκό επίπεδο. Αυτό θα αποτελούσε τη βάση μιας ευρύτερης αξιολόγησης της έκτασης των μολυσμένων εδαφών, του επιπέδου μόλυνσης και του βαθμού αποκατάστασης που έχει επιτευχθεί, καθώς και τη διενέργεια αξιολόγησης για την ανάγκη περαιτέρω δράσεως.

Η δραστηριότητα αυτή θα ασκηθεί σε συνεργασία με το Ευρωπαϊκό Ίδρυμα του Κοινού Κέντρου Έρευνών στην Ίσπρα, το οποίο θα συμβάλει, ειδικότερα, στην ανάπτυξη δεικτών για τις μολυσμένες τοποθεσίες στην Ευρώπη.

(1) ΕΕ L 120 της 11.5.1990.
ΓΡΑΠΤΗ ΕΡΩΤΗΣΗ E-1026/99

υποβολή: Graham Mather (PPE) προς την Επιτροπή

(20 Απριλίου 1999)

Θέμα: Το φυτοφάρμακο Lindane

Στην απάντησή της στην γραπτή μου ερώτηση E-2860/97(1), η Επιτροπή υποστηρίζει ότι η Οδηγία 91/414/ΕΟΚ(2) σχετικά με τη διάθεση στην αγορά φυτοπροστατευτικών προϊόντων προβλέπει την επανεξέταση των ενεργών εκείνων ουσιών οι οποίες κυκλοφορούσαν ήδη στην αγορά όταν τέθηκε εν ισχύι η εν λόγω οδηγία.

Αναφορικά με την ενεργό ουσία Lindane, η οποία είναι μία από τις 90 ουσίες που θα εξετασθούν κατά την πρώτη φάση της επανεξέτασης, η Επιτροπή επιβεβαιώνει ότι αναμένει τη σχετική έκθεση από την Αυστρία, το κράτος μέλος στο οποίο έχει ανατεθεί η εκπόνηση του εν λόγω εγγράφου. Μόλις παραληφθεί η έκθεση αυτή, θα διεξαχθεί εμπεριστατωμένη επιστημονική και τεχνική έρευνα με τη συνεργασία όλων των κρατών μελών μετά την ολοκλήρωση της οποίας η Επιτροπή θα διαμορφώσει την οριστική της θέση εν σχέσει με την ενεργό αυτή ουσία, και θα εξετάσει εναλλακτικές λύσεις για την περαιτέρω προώθηση των εργασιών.

Σε ποιά φάση βρίσκεται επί του παρόντος η διαδικασία αυτή επανεξέτασης;

Απάντηση του κ. Fischler εξ ονόματος της Επιτροπής

(29 Απριλίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-154/99 της κας Pollack(3).

(1) ΕΕ C 117 της 16.4.1998, σελ. 84.

(2) ΕΕ L 230 της 19.8.1991, σελ. 1.

(3) βλέπε σελίδα 76.
ΓΡΑΠΤΗ ΕΡΩΤΗΣΗ E-0764/99

υποβολή: Alexandros Alavanos (GUE/NGL) προς την Επιτροπή

(29 Μαρτίου 1999)

Θέμα: Παράλειψη της Ελλάδας να μεταφέρει στο εσωτερικό δίκαιο αποφάσεις του Δικαστηρίου για τη ρύπανση των υδάτων

Για μη τήρηση του άρθρου 7 της οδηγίας 76/464(1) για τη μόλυνση του υδάτινου περιβάλλοντος από επικίνδυνες ουσίες και μη ενσωμάτωση των δικαστικών αποφάσεων C-232/95 και C-233/95 για τη μόλυνση της λίμνης Βεγορίτιδας, η Επιτροπή αποφάσισε να λάβει μέτρα κατά της Ελλάδας.

Ερωτάται η Επιτροπή:

1. Σε ποιά ή ποιές παραγράφους του άρθρου 7 εντοπίζει τις παραβάσεις;

2. Γνωρίζει για ποιούς λόγους η Ελλάδα καθυστερεί την ενσωμάτωση της οδηγίας και των αποφάσεων του Δικαστηρίου στο δίκαιό της;

Απάντηση της κ. Bjerregaard εξ ονόματος της Επιτροπής

(6 Μαΐου 1999)

Το άρθρο 7 της οδηγίας του Συμβουλίου 76/464/EOK της 4ης Μαΐου 1976 περί ρυπάνσεως που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητας απαιτεί από τα κράτη μέλη να θεσπίσουν προγράμματα περιστολής των εκπομπών για τις ουσίες του καταλόγου ΙΙ όπως καθορίζεται στο παράρτημα της εν λόγω οδηγίας. Για να ανταποκριθούν στην ανωτέρω υποχρέωση, τα κράτη μέλη οφείλουν να προσδιορίσουν όλες τις απορρίψεις στο υδάτινο περιβάλλον που ενδέχεται να περιέχουν ουσίες του καταλόγου ΙΙ (άρθρο 7, παράγραφος 1); να θεσπίσουν ποιοτικούς στόχους για τις ουσίες του καταλόγου ΙΙ που απορρίπτονται (άρθρο 7, παράγραφος 3); να καταρτίσουν ;σύστημα έγκρισης για αυτές τις απορρίψεις το οποίο να θέτει οριακές τιμές εκπομπών βασισμένες στους ποιοτικούς στόχους (άρθρο 7, παράγραφος 1); να συμπεριλάβουν, όπου είναι απαραίτητο, ειδικές διατάξεις για τη σύνθεση και χρήση ουσιών και προϊόντων (άρθρο 7, παράγραφος 4); και να θέσουν τα χρονικά όρια πραγματοποιήσεως των προγραμμάτων (άρθρο 7, παράγραφος 5).

Η οδηγία 76/464/EOK ισχύει για όλα τα κράτη μέλη. Δεδομένου ότι η Ελλάδα δεν έχει θεσπίσει τα προγράμματα που προβλέπει η οδηγία, η Επιτροπή, υπεύθυνη για την εφαρμογή της κοινοτικής νομοθεσίας σε όλα τα κράτη μέλη, έφερε το θέμα ενώπιον του Δικαστηρίου, βάσει του άρθρου 226 της Συνθήκης ΕΚ (πρώην άρθρο 169). Η Επιτροπή δεν γνωρίζει τους λόγους για τους οποίους η Ελλάδα δεν ανταποκρίθηκε στις υποχρεώσεις που απορρέουν από την οδηγία 76/464/EOK.

Με την απόφαση της 11ης Ιουνίου 1998, το Ευρωπαϊκό Δικαστήριο αποφάνθηκε ότι η Ελλάδα δεν έχει εκπληρώσει τις υποχρεώσεις της που απορρέουν από την εν λόγω οδηγία, ιδίως από το άρθρο 7, επειδή δεν έχει θεσπίσει προγράμματα τα οποία να περιλαμβάνουν ποιοτικούς στόχους και να θέτουν χρονικά όρια πραγματοποίησής τους προκειμένου να μειωθεί η ρύπανση των υδάτων της λίμνης Βεγορίτιδας και του παραποτάμου της, του ποταμού Σούλου, καθώς και των υδάτων του Παγασητικού κόλπου από τις επικίνδυνες ουσίες που καθορίζονται στον κατάλογο ΙΙ της οδηγίας 76/464/EOK. Βάσει του άρθρου 171 της συνθήκης ΕΚ, εστάλη στην Ελλάδα προειδοποιητική επιστολή στις 18 Δεκεμβρίου 1998.

Οι ελληνικές αρχές κοινοποίησαν στην Επιτροπή, στις 11 Ιανουαρίου 1999, μέτρα τα οποία έλαβαν για την εφαρμογή της ανωτέρω απόφασης του Δικαστηρίου. Η ανάλυση των εν λόγω μέτρων είναι υπό εξέλιξη.

(1) ΕΕ L 129 της 18.5.1976, σελ. 23.
ΓΡΑΠΤΗ ΕΡΩΤΗΣΗ E-0064/99

υποβολή: Carlos Robles Piquer (PPE) προς την Επιτροπή

(27 Ιανουαρίου 1999)

Θέμα: Η θέση της ΕΕ σχετικά με την πυρηνική ενέργεια

Ενώ ορισμένες χώρες έχουν την πρόθεση να διαλύσουν τις πυρηνικές εγκαταστάσεις τους, αποδεικνύοντας έμπρακτα την υποχώρηση που σημειώνει το είδος αυτό της ενέργειας στον δυτικό κόσμο, οι υπερασπιστές του προφητεύουν την αναπόφευκτη αναγέννησή του εντός της προσεχούς εικοσαετίας.

Η σχετική συζήτηση, η οποία βασίζεται κυρίως σε συγκινησιακή παρά σε ορθολογική αντιμετώπιση του θέματος, έχει επιπτώσεις στην πραγματικότητα και τις προσδοκίες που δημιουργεί μία πηγή ενέργειας η οποία ρυπαίνει λιγότερο από την παραγωγή ηλεκτρικής ενέργειας από άνθρακα, πετρέλαιο ή φυσικό αέριο.

Μπορεί να αναφέρει η Επιτροπή, στα πλαίσια της ευθύνης της για το θέμα της πυρηνικής ενέργειας και βάσει των αντίστοιχων νομικών κειμένων, ποιά ήταν και ποιά θα είναι η θέση της, ώστε η κοινή γνώμη της ΕΕ να αντιληφθεί με σαφήνεια τα πραγματικά προβλήματα που πρέπει να επιλυθούν σε σχέση με την πυρηνική ενέργεια, μπροστά στην αυξανόμενη ζήτηση ενέργειας σε παγκόσμιο επίπεδο;

Απάντηση του κ. Παπουτσή εξ ονόματος της Επιτροπής

(3 Μαρτίου 1999)

Ο σημερινός και μελλοντικός ρόλος της πυρηνικής ενέργειας για πολιτικούς σκοπούς στον ενεργειακό εφοδειασμό τόσο σε κοινοτική κλίμακα όσο και παγκόσμια εξετάσθηκε από την Επιτροπή στην ανακοίνωσή της για τις πυρηνικές βιομηχανίες στην Ευρωπαϊκή Ένωση: Ενδεικτικό πρόγραμμα για την πυρηνική ενέργεια βάσει του άρθρου 40 της συνθήκης Ευρατόμ(1).

Στο έγγραφο αυτό εξετάζονται ιδίως τα κύρια χαρακτηριστικά της πυρηνικής βιομηχανίας και προσδιορίζονται οι προκλήσεις στις οποίες οφείλει να ανταποκριθεί η Κοινότητα.

(1) Έγγραφο COM(97)401 τελικό.
ΓΡΑΠΤΗ ΕΡΩΤΗΣΗ E-0346/99

υποβολή: Katerina Daskalaki (UPE) προς την Επιτροπή

(23 Φεβρουαρίου 1999)

Θέμα: Συνέχεια στην Έκθεση Πρωτοβουλίας του Ε.Κ. με θέμα το Γραπτό Τύπο

Με το υπάριθμόν A4-0289/97(1) ψήφισμά της, η Ολομέλεια του Ε.Κ. αναγνώρισε το αδιαμφισβήτητο και διαχρονικό ρόλο του Γραπτού Τύπου για τη δημοκρατία και τα ανθρώπινα δικαιώματα και κάλεσε την Επιτροπή να μελετήσει και να προτείνει δράσεις σχετικά με τα νέα δεδομένα που διαμορφώνονται για το Γραπτό Τύπο στα πλαίσια της Κοινωνίας της Πληροφορίας και επιβάλλουν αναπροσαρμογή και εξέλιξη των συστημάτων διανομής, των αναγκών κατάρτισης και εκπαίδευσης των δημοσιογράφων στις νέες τεχνολογίες, των συστημάτων φορολόγησης, των δαπανών υποδομής, του ρόλου του περιφερειακού τύπου, των πρακτορείων ειδήσεων και του Γραπτού Τύπου στο σύνολό του ως αξιόπιστης πηγής περιεχομένου των λεωφόρων της Πληροφόρησης.

Σκοπεύει η Επιτροπή να δώσει συνέχεια στο ως άνω ψήφισμα του Ε.Κ. καθώς και στα συμπεράσματα που προέκυψαν από τη Στρογγυλή Τράπεζα με το ίδιο θέμα των επαγγελματιών του Τύπου, που συνδιοργάνωσε η Γενική Διεύθυνση με το Ευρωπαϊκό Κέντρο Δημοσιογραφίας στο Μάαστριχτ στις 24 Σεπτεμβρίου 1998, και να αναλάβει ένα συγκεκριμένο σχέδιο δράσης για τα θέματα που αφορούν τον Τύπο μέσα στο νέο επικοινωνιακό περιβάλλον;

Απάντηση του κ. Oreja εξ ονόματος της Επιτροπής

(7 Μαΐου 1999)

Η Επιτροπή μελέτησε με μεγάλο ενδιαφέρον την έκθεση του Κοινοβουλίου για τον αντίκτυπο των νέων τεχνολογιών στον ευρωπαϊκό τύπο και έλαβε υπόψη της τις ανησυχίες που εκφράστηκαν σχετικά με τις συνέπειες για τις διαδικασίες δημοκρατικής πληροφόρησης στην Κοινότητα.

πως τονίζει το Αξιότιμο Μέλος του Κοινοβουλίου, η Επιτροπή έχει ήδη λάβει την πρωτοβουλία διοργάνωσης συζήτησης στρογγυλής τραπέζης με εκπροσώπους των μέσων ενημέρωσης στο ευρωπαϊκό δημοσιογραφικό κέντρο του Μάαστριχτ το Σεπτέμβριο του 1998 για το μέλλον του γραπτού τύπου. Για να παράσχει σχετικό υλικό για το σεμινάριο και να δώσει ώθηση στις συζητήσεις μεταξύ των μέσων ενημέρωσης και των ευρωπαϊκών οργάνων, η Επιτροπή συνέταξε έκθεση για το θέμα αυτό, βασισμένη σε εξειδικευμένα κείμενα και έρευνα στο Internet.

πως τόνισε η Επιτροπή στο σεμινάριο αυτό, λαμβάνει πολύ στα σοβαρά την εισαγωγή των νέων τεχνολογιών πληροφόρησης και του μεταβαλλόμενου περιβάλλοντος για τα μέσα ενημέρωσης και υπέδειξε τη λήψη διαφόρων μέτρων. Ζήτησε επίσης από τα μέσα ενημέρωσης να επιδιώξουν στενότερο διάλογο με την Κοινότητα και να υποβάλουν συγκεκριμένα αιτήματα για κοινοτική παρέμβαση.

Εκπονείται στρατηγική που σχετίζεται ειδικά με δραστηριότητες κατάρτισης. Ωστόσο, λόγω δημοσιονομικών περιορισμών και εσωτερικών εκτιμήσεων για τη μελλοντική οργάνωση των σχέσεων με τα μέσα ενημέρωσης, η στρατηγική αυτή δεν έχει ακόμη εγκριθεί.

(1) ΕΕ C 339 της 10.11.1997, σελ. 415.
ΓΡΑΠΤΗ ΕΡΩΤΗΣΗ E-0056/99

υποβολή: Laura González Álvarez (GUE/NGL) και Pedro Marset Campos (GUE/NGL) προς την Επιτροπή

(22 Ιανουαρίου 1999)

Θέμα: Έκχυση όξινων υδάτων μετά τη ρήξη που προκλήθηκε σε δεξαμενή συγκράτησης στα έλη του ποταμού Tinto, στην Huelva (Ισπανία)

Η ρήξη μιας δεξαμενής φωσφορικών αποβλήτων προκάλεσε την έκχυση 50.000 κυβικών μέτρων όξινων υδάτων στον ποταμόκολπο της Huelva. Η δεξαμενή αυτή των 70 εκταρίων, η οποία βρίσκεται στα έλη του Rincón, στα περίχωρα της Huelva, διερράγη κατά τη διάρκεια της θύελλας που έπληξε την πόλη τον περασμένο Δεκέμβριο. Οι δεξαμενές φωσφορικών αποβλήτων, οι οποίες βρίσκονται σε απόσταση οκτώ περίπου χιλιομέτρων από το αστικό κέντρο της Huelva, στα έλη του ποταμού Tinto, περιέχουν πάνω από 80 εκατομμύρια τόνους αποβλήτων, τα οποία συγκρατούνται από τοίχους ύψους 14 μέτρων. Τα μεγάλης οξύτητας αυτά απόβλητα περιέχουν φθοριούχες ενώσεις και αρσενικό, ενώ εκφράζονται υπόνοιες ότι αποτελούν την πηγή ραδιενεργών εκπομπών που υπερβαίνουν τις επιτρεπόμενες από τον νόμο.

Σε ερώτηση σχετική με την απόρριψη φωσφορικών αποβλήτων (E-3984/96)(1) εκφράζονταν ήδη ανησυχίες για την επίπτωση που έχουν οι εκχύσεις αυτές στην υγεία, η δε Επιτροπή, στην απάντησή της, ανέφερε ότι είχε ήδη κινήσει διαδικασία επί παραβάσει κατά της Ισπανίας για κακή εφαρμογή της οδηγίας 76/464/CEE περί ρυπάνσεως που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητας, στην προκειμένη δε περίπτωση, στον ποταμό Tinto.

1. Έχει υπόψη της η Επιτροπή την κατάσταση αυτή;

2. Σε ποιες ενέργειες προτίθεται να προβεί η Επιτροπή, ώστε να διασφαλίσει την εφαρμογή από τις ισπανικές αρχές της κοινοτικής περιβαλλοντικής νομοθεσίας, ιδίως δε των ακόλουθων οδηγιών: 76/464/ΕΟΚ(2) περί ρυπάνσεως που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητας, 92/43/ΕΟΚ(3) σχετικά με τη διατήρηση των φυσικών οικοτόπων καθώς και της άγριας πανίδας και χλωρίδας, και 91/689/ΕΟΚ(4) σχετικά με τα επικίνδυνα απόβλητα;

3. Θα μπορούσε η Επιτροπή να διαβιβάσει όλες τις πληροφορίες που αφορούν την εξέλιξη αυτής της υπόθεσης;

Απάντηση της κας Bjerregaard εξ ονόματος της Επιτροπής

(4 Μαρτίου 1999)

1. Η Επιτροπή δεν έχει πληροφορηθεί από τον τύπο τη ρήξη λεκάνης συγκράτησης στα έλη του Rincσn, Huelva, που αναφέρουν τα Αξιότιμα Μέλη του Ευρωπαϊκού Κοινοβουλίου.

2. Η Επιτροπή απευθύνθηκε στις ισπανικές αρχές για να ζητήσει περαιτέρω πληροφορίες σχετικά με το περιστατικό. Η απάντηση των ισπανικών αρχών δεν έχει φθάσει ακόμη στην Επιτροπή. Η Επιτροπή, αφού εξετάσει τις πληροφορίες αυτές, θα μεριμνήσει ώστε να τηρηθεί η κοινοτική νομοθεσία στη δεδομένη περίπτωση.

3. Η Επιτροπή θα τηρήσει ενήμερα τα Αξιότιμα Μέλη του Ευρωπαϊκού Κοινοβουλίου σχετικά με τις εξελίξεις στην υπόθεση.

(1) ΕΕ C 186 της 18.6.1997, σελ. 151.

(2) ΕΕ L 129 της 18.5.1976, σελ. 23.

(3) ΕΕ L 206 της 22.7.1992, σελ. 7.

(4) ΕΕ L 377 της 31.12.1991, σελ. 20.
ΓΡΑΠΤΗ ΕΡΩΤΗΣΗ E-1125/99

υποβολή: Leonie van Bladel (UPE) προς την Επιτροπή

(27 Απριλίου 1999)

Θέμα: Επαπειλούμενη αλλοίωση του πολιτικού κλίματος στη Σλοβακία

Το πολιτικό κλίμα στη Δημοκρατία της Σλοβακίας υφίσταται αλλοιώσεις αφ'ότου ανέλαβε η νέα κυβέρνηση. Όπως αναφέρει η ηγεσία της Ένωσης Δημοσιογράφων της Σλοβακίας, η οποία διάκειται ευνοϊκά έναντι του HZDS του πρώην πρωθυπουργού Vladimir Meciar, οι νέοι δημοσιογράφοι οι οποίοι δεν συμφωνούν με τον νέο συνασπισμό αντιμετωπίζουν δυσχέρειες στο έργο τους. Εκτός από τις δημόσιες κριτικές εναντίον δημοσιογράφων, έχουν επίσης επισημανθεί περιπτώσεις απομόνωσης στο χώρο εργασίας και παρεμποδίσεως σταδιοδρομίας, αφ'ότου διοικεί τη χώρα ο νέος συνασπισμός. Παράλληλα η Ένωση Δημοσιογράφων παραπονείται για το γεγονός ότι σε ευρωπαϊκό επίπεδο έχει δοθεί ελάχιστη προσοχή στη δολοφονία του Ján Ducký, πρώην υπουργού Οικονομικών Υποθέσεων στην κυβέρνηση που επικρίνει δριμύτατα ο σημερινός συνασπισμός. Η οργάνωση των εκπροσώπων του Τύπου αναγνωρίζει στην περίπτωση αυτή μια πρακτική που είθισται στους πολιτικούς κύκλους των Βαλκανίων, όπου οι εκστρατείες αμοιβαίου μίσους καταλήγουν σε δολοφονία.

1. Είναι διατεθειμένη η Επιτροπή να διαμαρτυρηθεί ενώπιον της κυβερνήσεως της Σλοβακίας εναντίον των πιέσεων που ασκούνται στους ανεπιθύμητους εκπροσώπους του Τύπου;

2. Χάριν προώθησης του εκδημοκρατισμού στη Σλοβακία, είναι διατεθειμένη η Επιτροπή να επιμείνει ενώπιον της κυβερνήσεως της χώρας αυτής ούτως ώστε να τεθεί τέρμα στις δυσφημιστικές εκστρατείες κατά των μελών των προηγουμένων κυβερνήσεων, και να ενημερωθεί σχετικά με το εάν έχει αρχίσει δικαστική έρευνα για τη δολοφονία του κ. Ján Ducký;

Απάντηση του κυρίουvan den Broek εξ ονόματος της Επιτροπής

(7 Μαΐου 1999)

1. Η προαγωγή της ανεξαρτησίας των μέσων ενημέρωσης αποτελεί μια από τις μεσοπρόθεσμες προτεραιότητες της εταιρικής σχέσης προσχώρησης με τη Σλοβακία. Η Επιτροπή παρακολουθεί τις προόδους στο θέμα αυτό μέσω των θεσμικών οργάνων της ευρωπαϊκής συμφωνίας και τις τακτικές της εκθέσεις. Αν διαπιστωθούν σαφείς παραβιάσεις της ανεξαρτησίας των μέσων ενημέρωσης, η Επιτροπή θα τις παραπέμψει στα κατάλληλα όργανα. Η Επιτροπή δεν έχει κάποιες ουσιαστικές ενδείξεις για διακριτική μεταχείριση κατά των δημοσιογράφων στη Σλοβακία μετά την άνοδο στην εξουσία της παρούσας σλοβακικής κυβέρνησης το φθινόπωρο του 1998.

2. Η Επιτροπή είναι ενήμερη για ορισμένες εγκληματικές ενέργειες που έγιναν εναντίον πολιτικών προσωπικοτήτων σύμφωνα με τη σλοβακική νομοθεσία. Στο πλαίσιο αυτό, το σλοβακικό κοινοβούλιο ήρε την ασυλία δύο ατόμων που σχετίζονταν με την προηγούμενη κυβέρνηση. Η Επιτροπή, ωστόσο, δεν έχει αποδείξεις για διεξαγωγή εκστρατείας δυσφήμισης πολιτικών της προηγούμενης κυβέρνησης. σον αφορά τη δολοφονία του Ducky, έχει αρχίσει δικαστική έρευνα για το έγκλημα και έχει ήδη γίνει μια σύλληψη.
ΓΡΑΠΤΗ ΕΡΩΤΗΣΗ E-0475/99

υποβολή: Paul Rübig (PPE) προς την Επιτροπή

(5 Μαρτίου 1999)

Θέμα: Αποτελέσματα της πρωτοβουλίας για την απασχόληση

Το Ευρωπαϊκό Κοινοβούλιο έχει προσδώσει προτεραιότητα στον προϋπολογισμό για το 1998 στην επονομαζόμενη πρωτοβουλία για την απασχόληση, προβλέποντας χρηματοδότηση ύψους 150 εκατ. Ευρώ. Η στρατηγική αυτή ακολουθείται επίσης κατά το τρέχον έτος, πράγμα που αντικατοπτρίζεται στη θέση του προϋπολογισμού B5-512 για την ενίσχυση των ΜΜΕ.

1. Πώς αξιολογεί η Επιτροπή την εξέλιξη της πρωτοβουλίας αυτής, υπό το πρίσμα των συμπερασμάτων της Διάσκεψης Κορυφής του Λουξεμβούργου;

2. Πόσες θέσεις εργασίας δημιουργήθηκαν ή εξασφαλίστηκαν με τους χρηματοδοτικούς αυτούς πόρους;

3. Πώς θα πρέπει να διαμορφωθεί μελλοντικά η δημοσιονομική πολιτική της Ευρωπαϊκής Ένωσης ούτως ώστε να υποστηριχθεί μια στοχοθετημένη και αποτελεσματική πολιτική για την απασχόληση στα κράτη μέλη;

Απάντηση του κ. Flynn εξ ονόματος της Επιτροπής

(28 Απριλίου 1999)

Δεδομένης της προετοιμασίας που απαιτείται για να τεθεί σε εφαρμογή το πρόγραμμα ανάπτυξης και απασχόλησης, είναι ακόμη πολύ νωρίς για να αξιολογηθούν οι συνέπειες των σχεδίων σε επίπεδο επιχειρήσεων. Ωστόσο σημειώνεται πρόοδος και για τους τρείς μηχανισμούς που συμμετέχουν.

Η εκκίνηση του ευρωπαϊκού μηχανισμού για τις τεχνολογίες (EFT)έχει μέχρι στιγμής πραγματοποιηθεί με πόρους από 13 από τα 15 κράτη μέλη. χουν οριστεί ενδιάμεσοι χρηματοδοτικοί μηχανισμοί σε δύο κράτη μέλη και αυτήν τη στιγμή επτά άλλα ταμεία διεξάγουν διαπραγματεύσεις με το Ευρωπαϊκό Ταμείο Επενδύσεων (ΕΤΕ), ενώ αξιολογούνται περισσότερες από 50 προτάσεις.

σον αφορά την επιλογή εθνικών ενδιάμεσων χρηματοδοτικών οργανισμών για το μηχανισμό εγγυήσεων των μικρομεσαίων επιχειρήσεων (ΜΜΕ), το ΕΤΕ έχει έρθει σε επαφή με όλες τις εθνικές αρχές. Δύο κράτη μέλη έχουν υπογράψει συμφωνίες και ήδη χορηγούν εγγυήσεις. Αυτήν τη στιγμή διεξάγονται ευρείες διαπραγματεύσεις με ενδιάμεσους χρηματοδοτικούς οργανισμούς σε έξι ακόμη κράτη μέλη.

Στο πλαίσιο του κοινού ευρωπαϊκού εγχειρήματος (JEV), στις 31 Μαρτίου 1999 η Επιτροπή είχε εγκρίνει 18 σχέδια για 36 κοινοτικές ΜΜΕ. Τα μισά σχέδια αφορούν τους τομείς της μεταποίησης, του περιβάλλοντος ή της τεχνολογίας πληροφοριών. Βάσει των εκτιμήσεων από κάθε ΜΜΕ, κάθε κοινή επιχείρηση προβλέπεται να δημιουργήσει 15 θέσεις εργασίας κατά μέσο όρο.

Ο συνολικός αριθμός των θέσεων εργασίας που έχουν δημιουργηθεί λαμβάνεται υπόψη κατά την εποπτεία και αξιολόγηση των μηχανισμών και θα περιληφθεί, όσο είναι δυνατόν, στις ετήσιες εκθέσεις της Επιτροπής προς το Κοινοβούλιο και το Συμβούλιο. Η πρώτη έκθεση πρόκειται να εκδοθεί εντός του τρέχοντος έτους.

Η στρατηγική για την απασχόληση καθορίζει τον προσανατολισμό για τις προτεραιότητες και τα σημεία εστίασης της μελλοντικής πολιτικής για την απασχόληση σε εθνικό και κοινοτικό επίπεδο. Τα κράτη μέλη φέρουν την κύρια ευθύνη. Οι στόχοι και οι σκοποί των κατευθυντήριων γραμμών καθορίζουν την πορεία των ενεργειών τους. Η κύρια κοινοτική υποστήριξη θα παρασχεθεί από τα μεταρρυθμισμένα διαρθρωτικά ταμεία και ιδίως το Ευρωπαϊκό Κοινωνικό Ταμείο.
ΓΡΑΠΤΗ ΕΡΩΤΗΣΗ P-0222/99

υποβολή: Elly Plooij-van Gorsel (ELDR) προς την Επιτροπή

(3 Φεβρουαρίου 1999)

Θέμα: Προβλήματα ολλανδικών οικοδομικών επιχειρήσεων στις εργασίες τους, στη Γερμανία

Στις 3 Ιουλίου 1998 ο υπογράφων έλαβε την απάντηση του κ. Monti στην υπ' αριθ. P-1529/98(1) ερώτηση σχετικά με προβλήματα ολλανδικών οικοδομικών επιχειρήσεων στις εργασίες τους, στη Γερμανία.. Από την απάντηση προκύπτει ότι η Επιτροπή εξετάζει τη δυνατότητα να κινήσει διαδικασία παράβασης κατά της Γερμανίας.

Από ειδήσεις προκύπτει ότι η διαδικασία αυτή έχει εν τω μεταξύ κινηθεί.

1. Μπορεί η Επιτροπή να ανακοινώσει σε ποιό στάδιο βρίσκεται η διαδικασία;

2. Υπάρχουν ήδη αποτελέσματα;

Απάντηση του κ. Monti εξ ονόματος της Επιτροπής

(11 Μαρτίου 1999)

1. Η Επιτροπή κοινοποίησε προειδοποιητική επιστολή στην γερμανική κυβέρνηση τον Νοέμβριο του 1998, δίνοντάς της την ευκαιρία να εκφράσει τις παρατηρήσεις της όσον αφορά διάφορες πτυχές της κανονιστικής ρύθμισης της Γερμανίας σχετικά με την απόσπαση των εργαζομένων στο πλαίσιο παροχής υπηρεσιών στον οικοδομικό τομέα.

2. Η γερμανική κυβέρνηση ανακοίνωσε ότι θα δώσει την απάντησή της στο τέλος του Φεβρουαρίου 1999. Η Επιτροπή δεν είναι ακόμη σε θέση να αναφέρει εάν και σε ποιο βαθμό η γερμανική κυβέρνηση είναι προετοιμασμένη να τροποποιήσει την παρούσα θέση της.

Η Επιτροπή επισύρει την προσοχή του αξιότιμου βουλευτή στο γεγονός ότι το Δικαστήριο ενημερώθηκε για ορισμένα προβλήματα που σχετίζονται με τη γερμανική κανονιστική ρύθμιση, ειδικά όσον αφορά το καθεστώς του ταμείου αδειών στη Γερμανία από το 1998(2).

(1) ΕΕ C 50 της 22.2.1999, σελ. 45.

(2) Υπόθεση C-49/98 " Finalarte " .